Imperia in Asia austro-orientali Europaea

Imperia in Asia meridio-orientali Europaea condiderunt Angli (qui postea in Regno Britanniarum comprehenduntur), Batavi, Franci, Hispani, et primi omnium Lusitani, qui urbem Malaccam (eo tempore praeclarum emporium Indis, Sinis necnon Malaiis) die 24 Augusti 1511 ceperunt. Lusitani Europaeorum omnium longissime in Asia Meridiorientali manserunt, qui anno 1999 gubernationem urbiculae Macau Sinis concederunt.

 Annales imperiorum Europaeorum in Asia Meridiorientali 
 1511: Lusitani duce Alphonso de Albuquerque Malaccam ceperunt
 1512: Lusitani duce Antonio de Abreu insulas Timoriam et Bandanas exploraverunt
 1521: Ferdinandus Magellanus Lusitanus pro rege Hispanico insulas quae hodie Philippinae nuncupantur exploravit, ibique necatus est
 1521: Franciscus Serrão nauta Lusitanus castra posuit in insula Amboina
 1522: Franciscus Serrão castra posuit in insula Ternata et cum rege se adsociavit
 1556: Lusitani Dominicani insulam Timor ab hoc anno habitaverunt
 1557: Lusitani emporium Macau condiderunt
 1571: Hispani duce Michael López de Legazpi in insula Luconia Philippinarum castra iuxta urbem Manilam posuerunt, annisque insequentibus caput novae coloniae ibi statuerunt
 1575: Rex Ternatae Lusitanos a Ternata expulsit; qui in insulam Tidorem castra moverunt
 1601: Angli in insulis Run et Ai (Banda) castra posuerunt
 1603: Angli in urbe Banten emporium condiderunt
 1605: Batavi Lusitanos ab insula Ambon expulserunt
 1606: Hispani castra Lusitana in insula Ternata ceperunt; usque ad annum 1663 manserunt
 1607: Batavi cum regno Ternata se adsociaverunt
 1609: Batavi in insulis Banda castra posuerunt
 1615: Iesuitae praecipue Francici (inter quos mox Alexander de Rhodes) in urbe Hà Nội habitabant
 1619: Batavi duce Iohanne Coen urbem Jakarta ceperunt, ibique caput novae coloniae Indiarum Batavicarum posuerunt
 1621: Batavi Anglos et indigenas insularum Run et Ai vel expulserunt vel cruciaverunt
 1641: Batavi Lusitanos e Malacca expulserunt
 1682: Anglis recedentibus Batavi Banten ceperunt
 1685: Angli apud Bengkulu emporium posuerunt
 1702: Lusitani regionem Timoram Orientalem in forma coloniae reducerunt
 1786: Angli duce Franciscus Light castra apud Penang posuerunt
 1789: Franci duce Pigneau de Behaine pro imperatore Annamitico Gia Long militaverunt
 1819: Britanni duce Thomas Stamford Raffles emporium Singapurae posuerunt
 1824: Ob foedus Londinii factum Britanni Malaccam, Batavi Bengkulu ceperunt
 1826: Britanni duas provincias Birmanicas ceperunt
 1828: Ab hoc anno Batavi Novam Guineam Occidentalem gradatim ceperunt
 1841: Britanni in insula Hongkong castra posuerunt
 1852: Britanni Birmaniam inferiorem ceperunt; ibi urbem Yangon, caput coloniae, condiderunt
 1859: Franci urbem Sài Gòn obsederunt et ab hoc anno territoria imperii Annamitici gradatim ceperunt
 1867: Franci protectoratum in Cambosiam, usque adhuc regno Siamensi tributum, imposuerunt (duabus provinciis, Battambang et Siem Reap, Siamiae datis)
 1873-1885: Franci regionem Annamiticam Tongkin urbemque Hà Nội ceperunt; ibi caput coloniae Indosinae posuerunt
 1873-1904: Batavi Regnum Achemense insulae Sumatrae debellaverunt
 1874-1887: Britanni protectoratum in regna Malaica quattuor (Perak, Selangor, Negeri Sembilan, Pahang) imposuerunt
 1886: Rege eiecto Britanni Birmaniam omnem in formam coloniae reducerunt 
 1888: Britanni protectoratum in Bruneium imposuerunt
 1890-1894: Regna minora Chiangsaen, Kengtung, Kengcheng, Kenghung et Mönglem (in media valle fluminis Mekong iacentes) inter Siam, Birmaniam Britannicam, Laotiam Francicam et Sinas divisa sunt 
 1893: Franci in regna Laotiana Luang Phrabang, Viangchan, Champasak (usque adhuc regno Siamensi tributa, sed duce Augusto Pavie exploratis) protectoratum hoc anno imposuerunt; annis insequentibus in forma provinciae coniunxerunt 
 1895: Britanni regna Perak, Selangor, Negeri Sembilan, Pahang in foederationem congesserunt caputque urbem Kuala Lumpur erexerunt
 1898: Franci urbem Sinarum Zhànjiāng ceperunt
 1946: Britanni societati cuidam mercatoriae gubernium Sabah commiserunt
 1898: Hispanis a Americanis ex insulis Philippinis eiectis indignae rem publicam proclamaverunt, malo eventu.
 1899: Ultimi milites Hispani ad Hispaniam rediverunt.
 1901: Americani ipsi insulas Philippinas in formam coloniae reducerunt
 1907: Siamensibus repulsis, Francici provincias Battambang et Siem Reap in Cambosia incluserunt 
 1909: Siamensibus recedentibus, Britanni protectoratum in regna Malaica quattuor (Kedah, Kelantan, Perlis, Terengganu) imposuerunt
 1914: Britanni protectoratum in regno Malaico Johor imposuerunt
 1946: Philippinae libertatem ceperunt
 1946: Regna Malaica novem una cum Malacca et Penang in dicione Malaica a Britannis inclusa sunt
 1946: Charles Vyner Brooke, regulus Sarawak, potestatem Britannis cedit
 1946: Francis recedentibus, Sinae Zhànjiāng receperunt
 1948: Britannis recedentibus, Birmania libertatem cepit
 1949: Batavis eiectis, Indonesia (olim "Indiae Batavicae") libertatem cepit
 1953: Cambosia libertatem cepit
 1954: Laotia libertatem cepit
 1954: Francis eiectis, Vietnamia (olim "Annamia") in duas partes divisa est, quarum civitas septentrionalis Sinis praecipue se adsociavit, civitas meridionalis Americanis
 1957: Malaia libertatem cepit
 1963: Britannis recedentibus, Singapura, Sarawak, et Sabah cum Malaia in foederationem Malaesiam se iunxerunt
 1963: Batavis a Nova Guinea Occidentali recedentibus Indonesiani hanc regionem conquisiverunt
 1965: A Malaesia se Singapura separans libertatem cepit 
 1975: Lusitanis recedentibus Indonesiani Timor Orientale invaserunt
 1975: Americanis recedentibus, exercitu meridionali debellato, Vietnamia in unam dicionem se iunxit
 1984: Bruneium libertatem cepit
 1997: Britannis recedentibus, Sinae Hongkongum receperunt
 1999: Lusitanis recedentibus, Sinae Macau receperunt
 2002: Timoria Orientalis libertatem cepit

Categoria:Asia austro-orientalis
Categoria:Coloniae
Categoria:Imperia et regna
Categoria:Historia Asiae